Հավելված

ՀՀ ներքին գործերի նախարարի

 2023 թվականի նոյեմբերի « 14 »-ի N 1121 -Ա հրամանի

 **ԾՐԱԳԻՐ**

**ՀՀ ներքին գործերի նախարարության միգրացիայի և քաղաքացիության ծառայության անձնագրային և վիզաների վարչության քաղաքացիության բաժնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Համաձայն ՀՀ կառավարության 2023 թվականի հոկտեմբերի 26-ի թիվ 1864-Ն որոշման՝ Լեռնային Ղարաբաղի բնակիչներին ՀՀ-ում տրամադրվել է ժամանակավոր պաշտպանություն և վերջիններս ճանաչվել են փախստական՝ մեկ տարի ժամկետով։ Նշված անձանց համար սահմանվել է ՀՀ-ում հաշվառման պարտադիր պահանջ։ Միաժամանակ, նրանց զգալի մասը ցանկանում է ձեռք բերել ՀՀ քաղաքացիություն։

Արդյունքում ՀՀ ներքին գործերի նախարարությանմիգրացիայի և քաղաքացիության ծառայության անձնագրային և վիզաների վարչության քաղաքացիության բաժնի աշխատանքների ծավալների ավելացմամբ պայմանավորված անհրաժեշտություն է առաջացել ներգրավել պայմանագրային հիմունքներով համապատասխան փորձագետ:

 **2․** **Փորձագետին ներկայացվող պահանջները**

1. բարձրագույն կրթություն.
2. հայերենի իմացություն․
3. հանրային ծառայության կամ փաստաթղթավարման աշխատանքների կամ քաղաքացիության կամ անձնագրավորման գործի կամ միգրացիայի բնագավառում առնվազն մեկ տարվա ստաժ․
4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:

 **3․ Աշխատանքների իրականացման ժամանակահատվածը**

 Փորձագետը ներգրավվում է մինչև մեկ տարի ժամկետով։

 **4․ Աշխատանքների ակնկալվող արդյունքը**

1. օժանդակել ՀՀ ՆԳՆ միգրացիայի և քաղաքացիության ծառայության անձնագրային և վիզաների վարչությանև անձնագրային ծառայությունների աշխատակիցներին՝ հաշվառման, անձը հաստատող փաստաթղթերի տրամադրմանը, ինչպես նաև ՀՀ քաղաքացիություն ձեռք բերելու վերաբերյալ դիմումների ընդունմանը,
2. ուսումնասիրել, կազմել և վարել ՀՀ քաղաքացիություն ձեռք բերելու վերաբերյալ գործերը.
3. դիմումների վերաբերյալ կատարել հարցումներ, կազմել պատասխաններ, եզրակացություններ, տեղեկանքներ,
4. ձևակերպել /ԲՊՌ պահոց մուտքագրել/ դիմումատուների անձը հաստատող փաստաթղթերը,
5. իրականացնել գործերի արխիվացման աշխատանքներ,
6. փաստաթղթավորման գործընթացներն իրականացնելու նպատակով տրամադրել խորհրդատվություն։

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը։
2. Կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքների գնահատման չափանիշները**

 1) ՀՀ ՆԳՆ միգրացիայի և քաղաքացիության ծառայության անձնագրային և վիզաների վարչությանև անձնագրային ծառայությունների աշխատակիցներին՝ հաշվառմանը, անձը հաստատող փաստաթղթերի տրամադրմանը, ինչպես նաև ՀՀ քաղաքացիություն ձեռք բերելու վերաբերյալ դիմումների ընդունմանը օժանդակում,

1. ՀՀ քաղաքացիություն ձեռք բերելու վերաբերյալ գործերի ուսումնասիրում, կազմում և վարում․
2. դիմումների վերաբերյալ հարցումների կատարում, պատասխանների, եզրակացությունների, տեղեկանքների կազմում,
3. /ԲՊՌ պահոց մուտքագրում/ դիմումատուների անձը հաստատող փաստաթղթերի ձևակերպում,
4. գործերի արխիվացման աշխատանքների իրականացում,
5. փաստաթղթավորման գործընթացներն իրականացնելու նպատակով խորհրդատվության տրամադրում։